**Kustamās mantas (t.sk. automašīnu) atsavināšanas process**

1. Pašreiz atsavināšana noris šādos etapos[[1]](#footnote-1):
	1. publicē VNĪ mājaslapā informāciju par nevajadzīgo valsts kustamo mantu. Divu nedēļu laikā pēc informācijas publicēšanas uz kustamo mantu var pieteikties valsts iestādes, atvasinātas publiskas personas, to iestādes, sabiedriskā labuma organizācijas un sociālie uzņēmumi;
	2. informāciju var nepublicēt, ja jau iekšējā komunikācijā noskaidrots, kurai iestādei attiecīgā kustamā manta ir vajadzīga;
	3. tiek sagatavots pieņemšanas-nodošanas akts, ja atsavināšana notiek viena resora ietvaros. Ja atsavina citai valsts iestādei, atkarībā no mantas bilances vērtības sagatavo ministrijas vai ministra rīkojumu;
	4. ja uz nevajadzīgo valsts kustamo mantu nav pieteikusies neviena valsts iestāde vai atvasināta publiska persona vai tās iestāde, to, izvērtējot lietderības apsvērumus, var nodot sabiedriskā labuma organizācijai vai sociālajam uzņēmumam tiem noteikto mērķu sasniegšanai (dāvinājums);
	5. ja neīstenojas neviens no iepriekš minētajiem punktiem, var veikt arī maiņu vai izsoli atbilstoši normatīvajos aktos noteiktajai procedūrai (izsole – aptuveni vienā mēneša laikā, ja ir pieteicies pircējs). Ja kustamā manta bija sākotnēji iegādāta par valsts budžeta dotācijas līdzekļiem, tad ieņēmumus no kustāmas mantas pārdošanas (pēc atsavināšanas izdevumu segšanas) ieskaita valsts budžetā.
	6. ja neīstenojas neviens no iepriekš minētajiem punktiem un nav iespējama maiņa vai izsole, vai ja kustamā manta ir kļuvusi nevērtīga vai nelietojama (pamatojoties uz sertificēta speciālista atzinumu), veic utilizāciju.
2. Kustamas mantas atsavināšanas process ir uzlabots, veicot grozījumus normatīvajos aktos:
	1. kopš 2011.g. vairs **nav jāgatavo informatīvais ziņojums** uz VSS, bet noteikts, ka informāciju ievada VNĪ mājas lapā;
	2. pēdējie grozījumi 2018.g.[[2]](#footnote-2) precizē kārtību, kā iestādes nosaka vajadzību pēc kustamās mantas un precizē kārtību, ka informāciju publicē VNĪ mājaslapā **bez nepieciešamības sūtīt oficiālu vēstuli.**
1. Kustamās mantas atsavināšanas procesu nosaka Ministru kabineta 2011.gada 1.februāra noteikumi Nr.109 “Kārtība, kādā atsavināma publiskas personas manta” [↑](#footnote-ref-1)
2. Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” <https://likumi.lv/ta/id/298300-grozijumi-ministru-kabineta-2011-gada-1-februara-noteikumos-nr-109-kartiba-kada-atsavinama-publiskas-personas-manta-> [↑](#footnote-ref-2)